
			BESTELAKO XEDAPENAK

			ONGIZATE, GAZTERIA ETA ERRONKA DEMOGRAFIKOAREN SAILA

			4104

			AGINDUA, 2026ko irailaren 9koa, Ongizate, Gazteria eta Erronka Demografikoaren sailburuarena, zeinaren bidez argitara ematen baitira Euskal Autonomia Erkidegoko Administrazioaren gazte-auzolandegietako 2026ko «Auzolandegiak» programan esleitutako plazak.

			2026ko martxoaren 30ean argitara eman zen Euskal Herriko Agintaritzaren Aldizkarian Ongizate, Gazteria eta Erronka Demografikoaren sailburuaren 2026ko martxoaren 12ko Agindua, Euskal Autonomia Erkidegoko Administrazio Orokorraren gazte-auzolandegietako «Auzolandegiak» programa arautu eta programaren 2026ko plazen deialdia egiten duena.

			Gazteria eta Emantzipazio Zuzendaritzak agindu horren eranskineko 9. oinarrian ezarritakoa betez esleitu ditu «Auzolandegiak» programako plazak. Esleipenak interesdunei jakinarazi zaizkie.

			Halaber, aginduaren I. eranskinaren 9. oinarrian bertan xedaturikoari jarraituz, «Auzolandegiak» programan esleitutako plazen zerrenda Euskal Herriko Agintaritzaren Aldizkarian argitaratuko da, guztiek ezagut dezaten.

			Ondorioz, honako hau

			EBAZTEN DUT:

			Argitara ematea, guztiek ezagut dezaten, Euskal Autonomia Erkidegoko Administrazioaren 2026ko «Auzolandegiak» programan esleitutako plazen zerrenda (eranskinean dago). «Auzolandegiak» programako plazen 2026ko deialdia Ongizate, Gazteria eta Erronka Demografikoaren sailburuaren 2026ko martxoaren 12ko Aginduaren bidez arautu da (60. EHAA, 2026ko martxoaren 30ekoa).

			Vitoria-Gasteiz, 2026ko irailaren 9a.

			Ongizate, Gazteria eta Erronka Demografikoaren sailburua,

			NEREA MELGOSA VEGA.

